26/03/2019 | Administración LocalMunicipal
Arzúa
Bases para a selección de técnico/a de administración xeral e bases de selección de axente de policía local

ANUNCIO BASES ESPECÍFICAS DA CONVOCATORIA DAS SEGUINTES PRAZAS INCLUIDAS NA OFERTA DE EMPREGO DO CONCELLO DE ARZÚA DO ANO 2016 Por acordo da Xunta de goberno local de data 20 de marzo de 2019, acordouse: Convocar e aproba-las bases específicas da convocatoria para a provisión en propiedade, como persoal funcionario fixo, polas que se rexerán os procesos selectivos de cobertura das seguintes prazas: – 1 (unha) praza de Técnico en Administración Xeral – 1 (unha) praza de Axente de Policía Local As bases aprobadas teñen o seguinte contido: BASES DE SELECCIÓN TÉCNICO/A DE ADMINISTRACIÓN XERAL 1. Obxecto da convocatoria. O obxecto desta convocatoria é a cobertura en propiedade dunha praza de técnico, pertencente á escala de administración xeral, subescala técnica, contida na Oferta de Emprego Público para o ano 2016, aprobada por acordo da Xunta de Goberno Local en data 29 de abril de 2016, e publicada no Boletín Oficial da Coruña, número 89, o día 11 de maio de 2016.2. Sistema de selección, número de prazas e clasificación.  Sistema selectivo: Concurso-oposición  N.º de prazas: 1  Escala: Administración Xeral  Subescala: Técnica.  Grupo: A  Subgrupo: A1 3. Requisitos esixidos. As persoas aspirantes deberán reunir os seguintes requisitos: a) Ter a nacionalidade española, ou algunha outra que consonte ao disposto no artigo 52 da Lei 2/2015, do 29 de abril, do emprego público de Galicia, permita o acceso ao emprego público. b) Estar en posesión das titulacións de grao universitario, licenciatura universitaria ou equivalente. No caso de titulacións obtidas no estranxeiro, deberase estar en posesión da credencial que acredite a súa homologación. c) Non ter sido separado do servizo de calquera Administración Pública, de órganos constitucionais ou estatutarios das Comunidades Autónomas mediante expediente disciplinario, nin acharse en situación de inhabilitación absoluta ou especial para empregos ou cargos públicos por resolución xudicial. No caso dos estranxeiros, non acharse inhabilitado ou en situación equivalente nin ser sometido a sanción disciplinaria ou equivalente que impida, no seu Estado de orixe, o acceso ao emprego público nos mesmos termos que os dos españois. d) Ter cumpridos dezaseis anos e non exceder, no seu caso, da idade máxima de xubilación forzosa. e) Posuír as capacidades e aptitudes que sexan necesarias para o desempeño das funcións e tarefas propias da praza. f) Posuír un título acreditativo do nivel de coñecemento da lingua Galega Celga IV, equivalente ou superior. Os que non o acrediten deberán superar unha proba de coñecemento da lingua galega. O cumprimento dos requisitos deberá referirse sempre á data de expiración do prazo de presentación de instancias.4. Contido funcional do posto. O contido funcional do posto é o seguinte: – Realizar informes xurídicos cando se lle requira, na área de secretaría xeral. – Formular propostas de resolución de expedientes da tramitación da cal sexa responsable. – Elaborar as bases para os procesos de selección de persoal do Concello. – Prestar o servizo de asesoramento legal dentro da área. – Preparación de pregos de cláusulas administrativas. – A instrución e coordinación dos procedementos administrativos na área de secretaria Xeral (contratación administrativa, selección de persoal). – Asesoramento e información no proceso de toma de decisión polos diferentes órganos municipais. – Elaboración de informes, estudos e normativa de carácter interno. – Revisión e, no seu caso, nova elaboración de impresos e formularios co fin de mellorar a súa eficacia na consecución dos obxectivos para os que foron creados. – Informar, aos órganos superiores competentes, sobre o contido dos diferentes expedientes administrativos. – Calquera outra relacionada co posto que lle encomende o seu superior xerárquico.5. Réxime xurídico. Ó proceso selectivo seralle de aplicación a seguinte normativa: Lei 2/2015, do 29 de abril, do emprego público de Galicia; Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público; Lei 7/1985, do 2 de abril, Reguladora das Bases de Réxime Local; Texto Refundido das disposicións legais vixentes en materia de Réxime Local, aprobado por Real Decreto Lexislativo 781/1986, do 13 de xuño; Acordo regulador das condicións de traballo do persoal funcionario do Concello de Arzúa, Lei 39/2015, do 1 de outubro, do Procedemento Administrativo Común das Administracións Públicas e demais normativa aplicable.6. Dotación económica. As retribucións correspondentes a un posto de nivel 28 de complemento de destino, do Subgrupo A1, e demais retribucións complementarias.7. Publicidade. A convocatoria e as presentes bases publicaranse no Boletín Oficial da Coruña e o anuncio das mesmas no Diario Oficial de Galicia e no Boletín Oficial del Estado.8. Presentación de instancias e documentación.8.1. As persoas que desexen tomar parte no proceso selectivo deberán facelo constar mediante unha instancia dirixida á Alcaldía do Concello de Arzúa seguindo o modelo que figura como Anexo II ás presentes bases e incluirá unha manifestación de que se reúnen todos e cada un dos requisitos da presente convocatoria na data en que remate o prazo de presentación de instancias e o compromiso, no suposto de superar o proceso, de prestar xuramento ou promesa de acatamento á Constitución, ao Estatuto de Autonomía e ao resto do ordenamento xurídico, así como de exercer con imparcialidade as súas funcións, de conformidade cos artigos 53.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, do 29 de abril, do emprego público de Galicia e ao Real decreto 707/1979, do 5 de abril.8.2. O prazo para presentar as solicitudes será de vinte (20) días naturais, contados a partir do día seguinte ao da publicación do anuncio da convocatoria no Boletín Oficial do Estado.8.3. Xunto coa instancia solicitando participar no proceso, deberá presentarse a seguinte documentación:  Fotocopia do D. N. I. pasaporte ou documento equivalente válido en dereito.  Titulación esixida na convocatoria, ou ben, certificación de pagamento dos dereitos de expedición do título correspondente, na que quede acreditado que se superaron os estudos conducentes para a súa expedición. No caso de titulacións obtidas no estranxeiro deberá aportarse o documento que acredite fidedignamente a súa homologación expedida por organismo competente.  Acreditación do coñecemento da lingua galega (Celga 4 ou equivalente); en caso contrario a persoa aspirante terá que realizar a proba de coñecemento do idioma galego.  Documentación acreditativa dos méritos que se aleguen a efectos de valoración na fase de concurso. A documentación que acompañe á solicitude deberá presentarse en orixinal ou copia compulsada. As persoas con discapacidade deberán facela constar na correspondente instancia, sinalando se precisan adaptación das probas.8.4. En previsión do establecido no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas, as instancias solicitando participar no proceso dirixiranse ao alcalde do Concello de Arzúa e presentaranse, debidamente cubertas, nalgunha das seguintes formas: a) Na Oficina de Rexistro do Concello de Arzúa, situado no número 2 da rúa Santiago, 15810, Arzúa (A Coruña). b) Nas oficinas de correos, na forma que se estableza regulamentariamente. c) Nas representacións diplomáticas ou oficinas consulares de España no estranxeiro. d) A través da sede electrónica do Concello de Arzúa.8.5. No caso de achegar a documentación indicada a través das formas previstas na base 8.4., apartados a), b) e c), só se admitirá a mesma en formato orixinal, copia compulsada, copia compulsada dixitalmente ou copia auténtica ou documento asinado dixitalmente que conteña un código xerado electronicamente ou outro sistema de verificación que permita contrastar a autenticidade da copia mediante o acceso aos arquivos electrónicos do órgano ou organismo público emisor. As solicitudes que se presenten a través das oficinas de Correos deberán entregarse en sobre aberto para seren seladas e datadas antes de seren certificadas.8.6. No caso de achegar dita documentación a través da forma prevista na base 8.4., apartado d), admitirase a documentación sempre que a instancia (Anexo II) e declaracións responsables veñan debidamente asinadas polo aspirante mediante sinatura electrónica e o resto da documentación se acredite mediante a achega de copia auténtica, documento electrónico orixinal ou que conteñan un código xerado electronicamente ou outro sistema de verificación que permita contrastar a autenticidade da copia mediante o acceso ós arquivos electrónicos do órgano ou organismo público emisor. As/os aspirantes que presenten copias auténticas deberán facelo cos requisitos e conforme á regulación establecida no artigo 27 da Lei 39/2015, do 2 de outubro, do procedemento administrativo común das Administracións Públicas.9. Admisión de aspirantes.9.1. Expirado o prazo dos vinte (20) días naturais para a presentación de instancias, e despois de comprobadas, o órgano competente ditará resolución no prazo de tres días hábiles, declarando aprobada a lista provisional de admitidas/os e excluídas/os con especificación, se é o caso, das causas que motivaron a exclusión. Esta resolución publicarase no taboleiro de anuncios da sede electrónica do concello de Arzúa (http://sede.concellodearzua.com). 9.2. As/os aspirantes omitidas/os ou excluídas/os disporán dun prazo de dez (10) días hábiles, contados a partir do día seguinte ao da publicación da devandita resolución para emendar os erros ou os defectos que motivaron a súa exclusión e presentar nova documentación.9.3. De non existir aspirantes excluídas/os, poderá elevarse a definitiva a lista provisional na mesma resolución de aprobación.9.4. Se houbese aspirantes omitidas/os ou excluídas/os, ou no suposto de producirse reclamacións/recursos contra as listas, ou similares, deberá ditarse unha nova resolución estimándoas ou desestimándoas, publicando a lista definitiva no taboleiro de anuncios da Sede Electrónica do concello de Arzúa.9.5. Na publicación da lista definitiva de aspirantes admitidas/os e, de selo caso, excluídas/os, incluirase a composición do Tribunal de selección (titulares e suplentes) ós efectos das posibles recusacións e determinarase o lugar, data e hora en que terá lugar a valoración dos méritos das persoas aspirantes.9.6. A publicación dos sucesivos anuncios para a celebración das restantes probas que comprenden este proceso selectivo, así como a lista de aprobados en cada exercicio, efectuarase no taboleiro de anuncios da sede electrónica do Concello de de Arzúa.10. Tribunal de selección. O tribunal de selección estará composto por presidencia, secretaría e tres vogais, con igual número de suplentes, designados pola Alcaldía, de conformidade co establecido no artigo 59 da Lei 2/2015, do 29 de abril, de emprego público de Galicia. A secretaría actuará con voz e sen voto. Os integrantes do tribunal deberán absterse de intervir cando concorran neles as circunstancias previstas no artigo 23 da Lei 40/2015, do 1 de outubro, do Réxime xurídico do sector público. As persoas aspirantes poderán recusar ós integrantes do tribunal cando concorra neles algunha desas circunstancias. O procedemento de actuación do tribunal axustarase en todo momento ó disposto nestas bases, na Lei Ley 39/2015, do 1 de outubro, do procedemento administrativo común das administracións públicas., Lei 40/2015, do 1 de outubro, de Réxime Xurídico do Sector Público, e no resto do ordenamento xurídico. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde do proceso naqueles aspectos previstos ou non nestas bases.11. Contido do proceso selectivo. O proceso selectivo constará das seguintes fases: 11.1. Concurso: acadará ata o 40% da puntuación total do procedemento de selección.11.2. Oposición: acadará ata o 60% da puntuación total do procedemento de selección.11.1. Fase de concurso: A fase de concurso será previa á fase de oposición e non terá carácter eliminatorio. Non se valorarán os méritos que non resulten debidamente acreditados nin os presentados fora do prazo de presentación de instancias. A valoración dos méritos axustarase aos seguintes criterios: – Por mes de servizos prestados na administración local, nun posto de técnico/a de administración xeral: 0,25 puntos por mes traballado a xornada completa, ata un máximo de 25 puntos. Os citados méritos valoraranse con referencia á data na que remate o prazo de presentación de solicitudes, e acreditaranse mediante certificacións emitidas pola administración na que se prestaron os servizos, nas que conste o posto, xornada e tempo traballado, non valorándose en caso contrario. Os servizos prestados a tempo parcial computaranse de forma proporcional ós prestados a xornada completa. Os servizos prestados por tempo inferior a un mes completo non computarán. – Por realizar actividades de titorización de alumnos ou impartir formación, sobre materias de contido xurídico ou relacionadas co contido funcional do posto a desempeñar; en congresos, ponencias, cursos e/ou colaboracións; organizados por Administracións públicas, Federacións de Municipios e Provincias ou Universidades Públicas; cunha antigüidade máxima de 10 anos a contar dende a data de remate do prazo de presentación de solicitudes: 0,020 por hora acreditada de formación ou titorización, ata un máximo de 10 puntos. Os citados méritos valoraranse con referencia á data na que remate o prazo de presentación de solicitudes, e acreditaranse mediante certificacións das entidades organizadoras e/ou documentos oficiais acreditativos da súa realización. – Pola realización de cursos de formación e/ou perfeccionamento, sobre materias de contido xurídico ou relacionados co contido funcional do posto a desempeñar; organizados por Administracións públicas, Federacións de Municipios e Provincias ou Universidades Públicas; que tiveran unha antigüidade máxima de 10 anos a contar dende a data de remate do prazo de presentación de solicitudes: ata un máximo de 5 puntos. Os criterios de puntuación son os seguintes: – Ata 10 horas de duración: 0,10 puntos. – De 11 a 20 horas de duración: 0,20 puntos. – De 21 a 30 horas de duración: 0,30 puntos. – De 31 a 40 horas de duración: 0,40 puntos. – De 41 a 50 horas de duración: 0,50 puntos. – De 51 a 100 horas de duración: 1 punto. – De 101 a 200 horas de duración: 2 puntos. – A partir de 201 horas de duración: 3 puntos. Os citados méritos valoraranse con referencia á data na que remate o prazo de presentación de solicitudes, e acreditaranse mediante certificación da entidade que impartiu o curso ou mediante o documento oficial acreditativo da súa realización. Nos documentos acreditativos da realización dos cursos deberá constar a duración dos mesmos. En caso contrario, entenderase que teñen ata 10 horas de duración e serán valorados con 0,10 puntos cada un deles. A listaxe provisional coa baremación de méritos publicarase no taboleiro de anuncios da sede electrónica do Concello de Arzúa. Contra o resultado de dita baremación poderán os aspirantes presentar reclamacións nun prazo de tres días hábiles. Ditas reclamacións serán resoltas polo Tribunal na listaxe definitiva que se publicará igualmente no taboleiro de anuncios da sede electrónica do concello. A listaxe provisional quedará convertida en listaxe definitiva no caso de non haber reclamacións.11.2. Fase de oposición: A fase de oposición constará de catro exercicios de carácter obrigatorio e eliminatorio. A non presentación dun aspirante no momento de realización dalgún dos exercicios determinará o decaemento do dereito a participar en dita proba, salvo en casos xustificados e debidamente acreditados apreciados libremente polo tribunal. Os aspirantes deberán acreditar a súa personalidade coa exhibición do documento nacional de identidade, pasaporte ou outro documento fidedigno que a xuízo do Tribunal acredite a súa identidade. A data de realización de cada exercicio publicarase no taboleiro de anuncios da sede electrónica do Concello de Arzúa con tres días hábiles de antelación ao seu inicio. No caso de que o tribunal considere oportuno aplicar outros criterios de valoración dos exercicios da fase de oposición, ademais dos que aparecen establecidos nas bases, deberá publicar o seu contido no taboleiro de anuncios da sede electrónica do Concello de Arzúa, con carácter previo á súa realización. O tribunal adoptará as medidas precisas para garantir que os exercicios da fase de oposición que sexan escritos e non deban ser lidos ante o mesmo sexan corrixidos sen que se coñeza a identidade das persoas aspirantes, utilizando para elo modelos impresos para exame nos que non poderá constar ningún dato nin identificación do aspirante na parte da folla normalizada de exame que deba de ser corrixida polo tribunal. O tribunal excluirá a aqueles candidatos en cuxos exercicios figuren marcas ou signos que permitan coñecer a identidade dos mesmos. As persoas aspirantes disporán dun prazo de tres días hábiles contados a partir da realización de cada exercicio para presentar reclamacións ás preguntas formuladas polo tribunal no correspondente exercicio. Así mesmo disporán dun prazo de tres días hábiles contados a partir da publicación das puntuacións correspondentes a cada exercicio para presentar reclamacións a ditas puntuacións.11.2.1. Exercicio primeiro: consistirá en desenvolver por escrito dous temas correspondentes á parte específica de entre os que figuran no temario contido no Anexo I. Ditos temas serán extraídos ao azar polo Tribunal. A duración do exercicio será de 150 minutos. Para a súa corrección o exercicio deberá ser lido obrigatoriamente ante o Tribunal por cada aspirante. A orde de actuación corresponderase coa orde de presentación das solicitudes. O tribunal valorará especialmente que as respostas se axusten ao contido dos epígrafes dos temas, a estrutura e claridade da exposición, a precisión da linguaxe utilizada e a capacidade de síntese. A cualificación global deste exercicio será de 0 a 20 puntos. Cada tema cualificarase de 0 a 10 puntos, sendo preciso alcanzar un mínimo de 5 puntos en cada un para superar o exercicio. A Presidencia e os vogais disporán cada un deles de 2,5 puntos para cualificación de cada tema.11.2.2. Exercicio segundo: consistirá en responder por escrito un cuestionario tipo test de 60 preguntas, con catro respostas alternativas, sendo só unha delas a correcta. Haberá que responder 6 preguntas adicionais de reserva, que se valorarán no caso de que se anulen algunhas das 60 preguntas do cuestionario tipo test. A duración do exercicio será de 90 minutos. O exercicio realizarase dentro dun prazo mínimo de 15 días naturais dende que finalice a realización do exercicio anterior e máximo dun mes. O contido das preguntas deberá estar relacionado coas materias correspondentes á parte xeral do temario contido no Anexo I. Cada unha das preguntas corresponderase con cada un dos 60 temas que conforman dito temario. A Presidencia e os vogais elaborarán cada un deles 15 preguntas. A Presidencia elaborará as 6 preguntas de reserva que poderán corresponderse co contido de calquera dos 60 temas da parte xeral. O exercicio será cualificado de 0 a 30 puntos, sendo necesario alcanzar un mínimo de 15 puntos para superalo. A puntuación calcularase de acordo cos seguintes criterios:  Por cada resposta correcta outórganse 0,50 puntos.  Por cada resposta incorrecta descontaranse 0,15 puntos.  As respostas en branco ou nulas non puntuarán. Os aspirantes que o desexen poderán levar copia da folla de respostas. Ó seguinte día hábil despois da realización do exercicio publicarase no taboleiro de anuncios da sede electrónica do concello o cadro de respostas correctas xunto coa puntuación obtida por cada aspirante.11.2.3. Exercicio terceiro: consistirá en resolver por escrito, con reposta curta, a cinco plantexamentos teórico-prácticos elixidos polo/a aspirante de entre os dez propostos polo tribunal. Cinco dos plantexamentos corresponderanse co contido dos temas da parte específica relativos á contratación pública, e os outros cinco corresponderanse co contido dos temas da parte específica relativos á función pública. Durante o desenvolvemento deste exercicio os aspirantes poderán facer uso dos textos legais dos que acudan provistos. A duración do exercicio será de 75 minutos. O exercicio realizarase dentro dun prazo mínimo de 7 días naturais dende que finalice a realización do exercicio anterior e máximo de 15. Este exercicio deberá ser lido obrigatoriamente por cada aspirante ante o Tribunal, que poderá realizar preguntas ou solicitar aclaracións acerca do seu contido. A orde de lectura corresponderase coa orde de presentación das solicitudes dos aspirantes que continúen no proceso selectivo. Neste exercicio avaliarase fundamentalmente o coñecemento e capacidade de raciocinio do/a aspirante en relación coa interpretación da normativa aplicable. O exercicio será cualificado de 0 a 10 puntos, sendo preciso alcanzar un mínimo de 5 puntos para superalo. A Presidencia e os vogais disporán cada un deles de 0,5 puntos para cualificación de cada resposta.11.2.4. Exercicio cuarto: proba de coñecemento do idioma galego. Os aspirantes que non acrediten estar en posesión do título CELGA IV ou equivalente, deberán facer unha proba eliminatoria que se valorará co resultado de apto ou non apto. A proba consistirá na tradución directa ou inversa dun texto, en castelán ou galego, nun tempo máximo de 30 minutos. Os aspirantes que non acrediten estar en posesión do CELGA IV ou equivalente e que non superen esta proba quedarán excluídos do proceso.12. Cualificación final. A orde de prelación dos aspirantes que superen o proceso selectivo realizarase de acordo coa suma das puntuacións obtidas na fase de concurso e na fase de oposición, non podendo superar o proceso selectivo un número superior de aspirantes ao da praza convocada. A cualificación final dos aspirantes será publicada no taboleiro de anuncios da sede electrónica do concello, e incluirá a proposta de nomeamento do aspirante que obteña a maior puntuación final.13. Criterios de desempate. En caso de empate na puntuación final do proceso selectivo establécese a seguinte orde de prioridade: 1.º. A nota máis alta no primeiro exercicio da fase de oposición 2.º. A nota máis alta no segundo exercicio da fase de oposición 3.º. A nota máis alta no terceiro exercicio da fase de oposición 14. Nomeamento de funcionario/a de carreira e toma de posesión. O/a aspirante proposto/a deberá presentar no prazo de 10 días hábiles a contar dende o día de publicación das cualificacións finais e da proposta de nomeamento no taboleiro de anuncios da sede electrónica do Concello de Arzúa, declaración xurada de non ter sido separado do servizo das administracións públicas mediante expediente disciplinario, nin acharse en situación de inhabilitación absoluta ou especial para empregos ou cargos públicos por resolución xudicial; nin estar incurso nalgunha das causas de incapacidade ou incompatibilidade determinadas na lexislación vixente, así como certificado médico acreditativo de non padecer enfermidade ou eiva física que impida ou dificulte o normal desenvolvemento das súas funcións. Unha vez aportada correctamente dita documentación, o/a aspirante será nomeado/a funcionario/a de carreira por resolución de alcaldía, que será publicada no boletín oficial correspondente. A toma de posesión realizarase no prazo dun mes, a contar dende a publicación do nomeamento no boletín oficial. No acto da toma de posesión a/o funcionaria/o nomeada/o deberá prestar o xuramento ou promesa de acatamento á Constitución, ao Estatuto de Autonomía e ao resto do ordenamento xurídico, así como de exercer con imparcialidade as súas funcións, de conformidade cos artigos 53.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, do 29 de abril, do emprego público de Galicia e ao Real decreto 707/1979, do 5 de abril. No caso de que o/a aspirante aprobado/a non chegue a tomar posesión o órgano competente deberá substituílo polo seguinte na orde da lista segundo a orde de puntuación acadado.15. Recursos. Contra as presentes bases poderá interpoñerse recurso potestativo de reposición, no prazo dun mes contado dende o día seguinte ao da súa publicación no BOP, perante o órgano que as ditou; ou ben, recurso contencioso–administrativo ante o xulgado do contencioso administrativo, no prazo de dous meses; sen prexuízo dos demais recursos que se consideren procedentes. ANEXO I.–TEMARIO PARTE ESPECÍFICA Tema 1. Deseño constitucional do réxime local. A autonomía local na Constitución. A incidencia da Lei 27/2013, do 27 de decembro, de racionalización e sostibilidade da Administración Local no concepto de autonomía local. As administracións locais na Constitución. Posición constitucional dos municipios e provincias. Tema 2. Clases de entidades locais. Entidades locais constitucionalmente garantidas. As restantes entidades locais: intermunicipalidade. Referencia ás entidades locais de ámbito territorial inferior ó municipio. Tema 3. Análise das diferentes potestades locais: en especial, a potestade regulamentaria. Tema 4. As competencias municipais. Servizos obrigatorios municipais: novidades da reforma introducida pola LRSAL. Referencia ó padrón municipal de habitantes. Tema 5. Organización municipal (I). Distinción entre órganos necesarios e órganos complementarios. Órganos municipais necesarios unipersoais: o alcalde e os tenentes de alcalde. Tema 6. Organización municipal (II). Órganos municipais necesarios colexiados. O Pleno: composición, competencias e funcionamento. A Xunta de Goberno Local: composición, competencias e funcionamento. Tema 7. Organización municipal (III). Órganos municipais complementarios. As Comisiones: Informativas, Especial de Contas e Especial de suxerencias e reclamacións. Tema 8. Organización municipal (IV). Os demais órganos municipais complementarios. Referencia ó réxime de Concello Aberto. Organización municipal especial. Tema 9. As sesións do Pleno Municipal. Convocatoria. Lugar de celebración. Carácter público das sesións. Constitución. Réxime de adopción de acordos. Desenvolvemento dos debates. Votación. Acta. Tema 10. Estatuto dos membros das corporacións locais (I). Dereitos dos membros das corporacións locais, en especial, o dereito de información e os dereitos económicos. Referencia á protección especial do estatuto xurídico dos membros das corporacións locais. Tema 11. Estatuto dos membros das corporacións locais (II). Deberes dos membros das corporacións locais, en especial, o deber de respectar o réxime de incompatibilidades. Referencia á responsabilidade civil, penal e disciplinaria. Tema 12. Persoal ó servizo das entidades locais (I). Distribución competencial en materia de función pública local. Réxime xurídico aplicable á función pública local na CCAA de Galicia. A Lei 2/2015, do 29 de abril, do emprego público de Galicia: antecedentes, estrutura, contido e derogación normativa. Tema 13. Persoal ó servizo das entidades locais (II). Concepto e clases de empregados públicos. Persoal directivo. Referencia ós funcionarios con habilitación de carácter nacional. Tema 14. Persoal ó servizo das entidades locais (III). Requisitos para o acceso ao emprego público. Clases de sistemas selectivos. Bases e convocatoria. Órganos de selección. Adquisición e perda da relación de servizo. Tema 15. Persoal ó servizo das entidades locais (IV). A carreira profesional e a avaliación do desempeño. Situacións administrativas. Normativa aplicable e principios xerais do réxime de incompatibilidades. Tema 16. A transparencia na actividade pública das entidades locais: publicidade activa e dereito de acceso á información pública. As unidades de información. Tema 17. Intervención das entidades locais na actividade dos cidadáns: principios reitores. Supostos. Instrumentos de intervención. Tema 18. Convenios interadministrativos locais. Réxime xurídico. Obxecto. Tipos. Natureza. Características. Formalización. Tramitación. Extinción dos convenios. Tema 19. Patrimonio das entidades locais. Prerrogativas das entidades locais en relación cos seus bens: control xudicial. Tema 20. Clases de bens das entidades locais. Bens de dominio público: concepto, requisitos, tipoloxía, xestión e administración, réxime xurídico. Bens comunais. Bens patrimoniais: concepto, tipoloxía, xestión e administración, réxime xurídico. Referencia ós montes veciñais en man común. Tema 21. Sector público institucional local: distinción coa administración territorial. Organismos públicos locais. Sociedades mercantís. Consorcios locais. Fundacións. Tema 22. Servizos públicos locais. Formas de xestión dos servizos públicos no ámbito local. Xestión directa da entidade local. Xestión indirecta. Tema 23. Contratación pública (I). Ámbito obxectivo de aplicación da LCSP: carácter oneroso da contratación pública. Ámbito subxectivo de aplicación da LCSP: novidades. Negocios e contratos excluídos. Especialidades no ámbito da contratación pública local. Tema 24. Contratación pública (II). Delimitación dos tipos contractuais: novidades. Substitución do contrato de xestión de servizos públicos polo contrato de concesión de servizos. Contratos Mixtos. contratos suxeitos a regulación harmonizada. Referencia ós contratos administrativos e contratos privados. Tema 25. Contratación pública (III). Os criterios de adxudicación: tipos e requisitos; en especial, as melloras. Aplicación dos criterios de adxudicación. Criterios de desempate. Ofertas anormalmente baixas. Tema 26. Contratación pública (IV). Clasificación das ofertas: principais novidades. Adxudicación. Decisión de non adxudicar ou celebrar el contrato e disentimento pola administración. Formalización do contrato e publicación. Tema 27. Contratación pública (V). Tipos de procedementos de adxudicación: principais novidades. A contratación menor: tipos contractuais e contías, expediente de contratación, adxudicación, duración e publicidade. Especialidades na tramitación dos procedementos de licitación na administración local. Tema 28. Contratación pública (VI). Análise das prerrogativas da administración nos contratos administrativos: principais novidades. A facultade de inspección. Tema 29. O orzamento xeral das entidades locais: concepto, contido, elaboración e aprobación. A prórroga orzamentaria. Tema 30. Os recursos das facendas locais. Ingresos de dereito privado. Ingresos de dereito público dos municipios. PARTE XERAL Tema 31. A Constitución española de 1978: proceso constituínte. Características da Constitución. Estrutura. Tema 32. A Constitución e o sistema de fontes do dereito. A Constitución como norma xurídica suprema e como fonte do dereito. Os tratados internacionais e a súa posición no sistema de fontes. Tema 33. Valor normativo, eficacia directa e eficacia derogatoria da Constitución. O principio de interpretación das normas conforme á Constitución. A reforma constitucional. Tema 34. Os valores superiores e os principios constitucionais. Análise do artigo 53 da Constitución. Suspensión dos dereitos e liberdades. Tema 35. Dereitos fundamentais e liberdades públicas: contido esencial. Tema 36. Dereitos e deberes dos cidadáns: contido esencial. Tema 37. Principios reitores da política social e económica: contido esencial. Tema 38. Forma política do Estado. A Corona. Sucesión e rexencia. As atribucións do Rei. O referendo dos seus actos. Tema 39. Regulación constitucional das Cortes Xerais: composición e funcións. Estatuto dos seus membros. As Comisións Lexislativas Permanentes e as Comisións de Investigación. A Deputación Permanente. Tema 40. Regulación constitucional do Goberno: composición e funcións. O Presidente e os demais membros do Goberno: nomeamento e cese. Tema 41. Regulación constitucional do Poder Xudicial e do Ministerio Fiscal. Tema 42. O Tribunal Constitucional: composición e funcións. Recurso de inconstitucionalidade, cuestión de inconstitucionalidade e recurso de amparo. Tema 43. Principios constitucionais informadores da organización e da actuación da Administración. Control da Administración polo Tribunal de Contas o o Defensor do Pobo. Goberno e Administración: control dos actos políticos. Tema 44. Os distintos procedementos de formación das Comunidades Autónomas. Comunidades de autonomía gradual: procedemento ordinario e procedemento extraordinario. Comunidades de autonomía plena: procedemento ordinario e procedemento extraordinario. Procedemento especial do artigo 144 da Constitución. Tema 45. Os Estatutos de Autonomía: norma autonómica e norma do Estado. Contido mínimo dos Estatutos de Autonomía. Os distintos procedementos de formación dos Estatutos de Autonomía: Comunidades de autonomía gradual e Comunidades de autonomía plena. O Estatuto de Autonomía de Galicia: estrutura e reforma. Tema 46. A modificación extra-estatutaria das competencias autonómicas: leis marco, leis de transferencia e delegación e leis de harmonización. A reserva de competencias ó Estado: normativa básica; a atribución estatutaria de competencias e a cláusula de peche do artigo 149.3.º da Constitución. Tema 47. A organización das Comunidades Autónomas. O control da actividade dos seus órganos. O Delegado de Goberno. A cláusula do artigo 155 da Constitución. Tema 48. Nacemento e evolución da Unión Europea. O proceso de integración europea: o Tratado de Lisboa. Tema 49. Natureza e personalidade xurídica da Unión europea. Os valores e obxectivos da Unión. Adhesión e retirada voluntaria dos estados membros. Tema 50. As relacións entre o dereito da Unión Europea e os dereitos internos: principio de atribución de competencias, principio de respecto á identidade nacional dos estados membros, principio de cooperación leal, principio de subsidiariedade e principio de proporcionalidade. Tema 51. Dereito primario ou orixinario e dereito secundario ou derivado. Efecto directo e primacía. Tema 52. A norma xurídica. Estrutura e caracteres. Clases. Efectos esenciais das normas. Inexcusabilidade do cumprimento das normas e error de dereito. Tema 53. Exclusión voluntaria da lei aplicable. Actos contrarios ás normas imperativas e prohibitivas. O fraude de lei: requisitos e efectos. Tema 54. Límites temporais á eficacia das normas: comezo e fin da súa vixencia. A derogación tácita. O principio de irretroactividade. Tema 55. A aplicación das normas xurídicas. Elementos interpretativos das normas xurídicas no Código Civil. A aplicación analóxica. A equidade. Tema 56. O contrato: concepto e función. Requisitos do contrato. Capacidade para contratar. O consentimento e os seus vicios. Perfección e consumación do contrato. Tema 57. O obxecto do contrato: requisitos. A causa: normas do Código Civil. Forma dos contratos. Tema 58. As fontes do dereito administrativo. A lei: concepto e clases. Disposicións do executivo con forza de lei: decretos lei e decretos lexislativos. Tema 59. O regulamento: concepto e clases. Fundamento. Límites da potestade regulamentaria. Regulamentos ilegais: inaplicación e impugnación. Tema 60. O principio de legalidade na actuación da Administración. Actividade regrada e actividade discrecional. Conceptos xurídicos indeterminados. Control xurisdicional da legalidade da actuación administrativa. A desviación de poder. Tema 61. Lei 39/2015, do 1 de outubro, do Procedemento administrativo común das Administracións Públicas: ámbito obxectivo e subxectivo de aplicación. Capacidade de obrar. Concepto de interesado. Representación. Tema 62. Dereitos das persoas nas súas relacións coas Administracións Públicas. Dereito e obrigación de relacionarse electronicamente coas administracións públicas. Lingua dos procedementos. Tema 63. Rexistros. Arquivo de documentos. Colaboración e comparecencia das persoas. Responsabilidade da tramitación. Tema 64. Obrigación de resolver. Suspensión do prazo máximo para resolver. Ampliación do prazo máximo para resolver e notificar. Tema 65. Silencio administrativo nos procedementos iniciados a solicitude do interesado. Falta de resolución expresa nos procedementos iniciados de oficio. Tema 66. Obrigatoriedade de termos e prazos. Cómputo de prazos. Cómputo de prazos nos rexistros. Ampliación. Tramitación de urxencia. Tema 67. Requisitos dos actos administrativos: produción e contido, motivación e forma. Tema 68. Nulidade de pleno dereito. Anulabilidade. Límites á extensión da nulidade ou anulabilidade dos actos. Conversión de actos viciados. Conservación de actos e trámites. Convalidación. Tema 69. Dereitos do interesado no procedemento administrativo común e nos procedementos administrativos de natureza sancionadora. Tema 70. Clases de iniciación do procedemento. Información e actuacións previas. Medidas provisionais. Acumulación. Tema 71. Iniciación do procedemento común de oficio pola administración. Tema 72. Especialidades no inicio dos procedementos de natureza sancionadora e nos procedementos de responsabilidade patrimonial. Tema 73. Iniciación do procedemento común a solicitude do interesado. Solicitudes de iniciación. Solicitudes de iniciación nos procedementos de responsabilidade patrimonial. Subsanación e mellora da solicitude. Declaración responsable e comunicación. Tema 74. Ordenación do procedemento. Expediente administrativo. Impulso. Concentración de trámites. Cumprimento de trámites. Cuestións incidentais. Tema 75. Instrución do procedemento común. Disposicións xerais. Proba. Informes. Participación dos interesados. Tema 76. Finalización do procedemento común. Terminación. Resolución. Desistimento e renuncia. Caducidade. Tema 77. Especialidades na instrución e finalización dos procedementos de natureza sancionadora e de responsabilidade patrimonial. Tema 78. Tramitación simplificada do procedemento administrativo común. Tema 79. Execución. Título. Executoriedade. Execución forzosa. Medios de execución forzosa. Tema 80. Revisión de oficio. Revisión de disposicións e actos nulos. Declaración de lesividade de actos anulables. Suspensión. Revogación de actos e rectificación de erros. Límites da revisión. Tema 81. Recursos administrativos: obxecto e clases. Recurso extraordinario de revisión. Fin da vía administrativa. Tema 82. Interposición de recurso. Causas de inadmisión. Suspensión da execución. Audiencia dos interesados. Resolución. Pluralidade de recursos administrativos. Tema 83. Recurso de alzada. Recurso potestativo de reposición. Recurso extraordinario de revisión. Tema 84. Lei 40/2015, do 1 de outubro, de Réxime xurídico do sector público. Ámbito de aplicación obxectivo e subxectivo. Principios xerais. Principios de intervención das Administracións Públicas para o desenvolvemento dunha actividade. Tema 85. Órganos administrativos. Instrucións e ordes de servizo. Órganos consultivos. Tema 86. Funcionamento dos órganos colexiados das distintas administracións públicas. Abstención e recusación. Tema 87. Responsabilidade das autoridades e persoal ó servizo das Administracións Públicas: responsabilidade patrimonial e responsabilidade penal. Tema 88. A protección de datos de carácter persoal. Normativa reguladora. Principios informadores e dereitos das persoas en materia de protección de datos. Tema 89. A expropiación forzosa. Xustificación e natureza. Lexislación vixente: a repartición competencial. Suxeitos, obxecto e causa da expropiación. Tema 90. Ámbito da xurisdición contencioso-administrativa. Actividade administrativa impugnable. BASES DE SELECCIÓN AXENTE DE POLICÍA LOCAL 1. Obxecto da convocatoria. O obxecto desta convocatoria é a cobertura en propiedade dunha praza de axente de policía local, pertencente á escala de administración especial, subescala de servizos especiais, contida na Oferta de Emprego Público para o ano 2016, aprobada por acordo da Xunta de Goberno Local en data 29 de abril de 2016, e publicada no Boletín Oficial da Coruña, número 89, o día 11 de maio de 2016.2. Sistema de selección, número de prazas e clasificación.  Sistema selectivo: oposición libre.  N.º de prazas: 1.  Escala: Administración especial  Escala na estrutura xerárquica no corpo de policía local: básica  Categoría: policía.  Subescala: servizos especiais  Grupo: C  Subgrupo: C1 3. Requisitos esixidos. As persoas aspirantes deberán reunir os seguintes requisitos: a) Ter cumpridos os dezaoito (18) anos de idade e non exceder no seu caso da idade máxima establecida no artigo 56.1. c do Real decreto lexislativo 5/2015 (edad máxima de xubilación forzosa). b) Posuír unha estatura mínima de 1,65 metros os homes e 1,60 metros as mulleres. c) Estar en posesión da titulación esixible para o acceso como funcionario do grupo C1 consonte á normativa de función pública (título de bacharelato ou técnico). No caso de titulacións obtidas no estranxeiro deberase posuír o documento que acredite fidedignamente a súa homologación ou equivalencia expedida por organismo competente. d) Ser titular dos permisos de conducir das clases A2 e B. e) Ter a nacionalidade española. f). Non ter sido condenada/o por delito doloso, nin estar inhabilitada/o para o exercicio das funcións públicas, nin separada/o do servizo das administracións públicas por expediente disciplinario ou resolución xudicial firme. Será aplicable, non obstante, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial. g) Compromiso por escrito de portar armas durante o servizo e, se é o caso, chegar a utilizalas nos casos e circunstancias legalmente establecidas, que o aspirante presentará en forma de declaración xurada. h) Presentación dun certificado médico en que se faga constar expresamente que o aspirante reúne as condicións físicas e sanitarias para a realización dos exercicios físicos que se especifiquen na correspondente proba da oposición, o que non excluirá as comprobacións posteriores do que se reflicte no certificado médico. O cumprimento dos requisitos deberá referirse sempre á data de expiración do prazo de presentación de instancias.4. Contido funcional do posto. O contido funcional do posto é o seguinte: – As recollidas na Lei 2/1986, do 13 de marzo, e 4/2007, de coordinación de policías locais. – Calquera outra relacionada co posto que lle encomende o seu superior xerárquico.5. Réxime xurídico. O procedemento regulado nestas bases rexerase, no que resulte aplicable, pola normativa básica estatal constituída pola Constitución Española de 1978, Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, a Lei 7/1985, do 2 de abril, reguladora das bases de réxime local (LBRL), o Real Decreto Lexislativo 781/1986, do 18 de abril, polo que se aproba o texto refundido das disposición legais vixentes en materia de Réxime Local (TRRL), o Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, a Lei 2/2015, do 29 de abril, de emprego público de Galicia, o Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, a Lei 53/1984, do 26 de decembro, de incompatibilidades do persoal ao servizo das Administracións Públicas, o Decreto 95/1991, do 20 de marzo, polo que se aproba o regulamento de selección de persoal ao servizo da Administración Autonómica de Galicia e Lei 5/97, do 22 de xullo, de Administración Local de Galicia, a lei 4/2007, do 20 de abril, de coordinación de policías locais, modificada pola Lei 9/2016, do 8 de xullo, o Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, a Orde do 28 de xaneiro de 2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada, o Decreto 115/2017, do 17 de novembro, polo que se regula a cooperación da Administración xeral da Comunidade Autónoma de Galicia cos concellos na selección dos membros dos corpos de policía local, vixilantes municipais e auxiliares de policía local, e, supletoriamente, polo Real 364/1995, do 10 de marzo, polo que se aproba o regulamento xeral de ingreso do persoal ao servizo da Administración Xeral do estado e de provisión de postos de traballo e promoción profesional dos funcionarios civís da Administración Xeral do Estado, e demais lexislación concordante e que resulte de aplicación.6. Dotación económica. As retribucións correspondentes a un posto de nivel 20 de complemento de destino, do Subgrupo C1, e demais retribucións complementarias.7. Publicidade. A convocatoria e as presentes bases publicaranse no Boletín Oficial da Provincia da Coruña e o anuncio das mesmas no Diario Oficial de Galicia e no Boletín Oficial del Estado.8. Presentación de instancias e documentación.8.1. As persoas que desexen tomar parte no proceso selectivo deberán facelo constar mediante unha instancia dirixida á Alcaldía do Concello de Arzúa seguindo o modelo que figura como Anexo II ás presentes bases que inclúe unha manifestación de que se reúnen todos e cada un dos requisitos da presente convocatoria na data en que remate o prazo de presentación de instancias e o compromiso, no suposto de superar o proceso, de prestar xuramento ou promesa de acatamento á Constitución, ao Estatuto de Autonomía e ao resto do ordenamento xurídico, así como de exercer con imparcialidade as súas funcións, de conformidade cos artigos 53.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, do 29 de abril, do emprego público de Galicia e ao Real decreto 707/1979, do 5 de abril.8.2. O prazo para presentar as solicitudes será de vinte (20) días naturais, contados a partir do día seguinte ao da publicación do anuncio da convocatoria no Boletín Oficial do Estado.8.3. Xunto coa instancia solicitando participar no proceso, deberá presentarse a seguinte documentación:  Documento nacional de identidade, pasaporte ou documento equivalente válido en dereito.  Título bacharelato ou de técnico de formación profesional, ou equivalente (no caso de titulacións obtidas no estranxeiro deberase posuír o documento que acredite fidedignamente súa homologación ou equivalencia expedida por organismo competente)  Permisos de conducir das clases A2 e B.  Declaración responsable asinada de non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario, ou para exercer función similares ás que desempeñaba no caso do persoal laboral, no cal fose separado/a ou inhabilitado/a, nin ter sido separado/a do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme, que se inclúe como declaración responsable no modelo de instancia (Anexo II).  Declaración responsable, asinada polo/a aspirante, de comprometerse a portar armas durante o servizo e, se é o caso, chegar a utilizalas nos casos e circunstancias legalmente establecidas, que se inclúe como declaración responsable no modelo de instancia. (Anexo II).  Certificación de aptitude do Celga 4 ou superior, ou do curso de aptitude equivalente ou ben a validación correspondente; en caso contrario a persoa aspirante terá que realizar a proba de coñecemento do idioma galego.  Certificado médico en que se faga constar expresamente que o aspirante reúne as condicións físicas e sanitarias para a realización dos exercicios físicos que se especifiquen na correspondente proba da oposición, o que non excluirá as comprobacións posteriores do que se reflicte no certificado médico. As persoas con discapacidade deberán facela constar na correspondente instancia, sinalando se precisan adaptación das probas.8.4. En previsión do establecido no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas, as instancias solicitando participar no proceso dirixiranse ao alcalde do Concello de Arzúa e presentaranse, debidamente cubertas, nalgunha das seguintes formas: a) Na Oficina de Rexistro do Concello de Arzúa, situado no número 2 da rúa Santiago, 15810, Arzúa (A Coruña). b) Nas oficinas de correos, na forma que se estableza regulamentariamente. c) Nas representacións diplomáticas ou oficinas consulares de España no estranxeiro. d) A través da sede electrónica do Concello de Arzúa.8.5. No caso de achegar a documentación indicada a través das formas previstas na base 8.4., apartados a), b) e c), só se admitirá a mesma en formato orixinal, copia compulsada, copia compulsada dixitalmente ou copia auténtica ou documento asinado dixitalmente que conteña un código xerado electronicamente ou outro sistema de verificación que permita contrastar a autenticidade da copia mediante o acceso aos arquivos electrónicos do órgano ou organismo público emisor. As solicitudes que se presenten a través das oficinas de Correos deberán entregarse en sobre aberto para seren seladas e datadas antes de seren certificadas.8.6. No caso de achegar dita documentación a través da forma prevista na base 8.4., apartado d), admitirase a documentación sempre que a instancia (Anexo II) e declaracións responsables veñan debidamente asinadas polo aspirante mediante sinatura electrónica e o resto da documentación se acredite mediante a achega de copia auténtica, documento electrónico orixinal ou que conteñan un código xerado electronicamente ou outro sistema de verificación que permita contrastar a autenticidade da copia mediante o acceso ós arquivos electrónicos do órgano ou organismo público emisor. As/os aspirantes que presenten copias auténticas deberán facelo cos requisitos e conforme á regulación establecida no artigo 27 da Lei 39/2015, do 2 de outubro, do procedemento administrativo común das Administracións Públicas.9. Admisión de aspirantes.9.1. Expirado o prazo dos vinte (20) días naturais para a presentación de instancias, e despois de comprobadas, o órgano competente ditará resolución no prazo de tres días hábiles, declarando aprobada a lista provisional de admitidas/os e excluídas/os con especificación, se é o caso, das causas que motivaron a exclusión. Esta resolución publicarase no taboleiro de anuncios da sede electrónica do concello de Arzúa (http://sede.concellodearzua.com). 9.2. As/os aspirantes omitidas/os ou excluídas/os disporán dun prazo de dez (10) días hábiles, contados a partir do día seguinte ao da publicación da devandita resolución para emendar os erros ou os defectos que motivaron a súa exclusión e presentar nova documentación.9.3. De non existir aspirantes excluídas/os, poderá elevarse a definitiva a lista provisional na mesma resolución de aprobación.9.4. Se houbese aspirantes omitidas/os ou excluídas/os, ou no suposto de producirse reclamacións/recursos contra as listas, ou similares, deberá ditarse unha nova resolución estimándoas ou desestimándoas, coa publicación da lista definitiva, no taboleiro de anuncios da Sede Electrónica do concello de Arzúa.9.5. Na publicación da lista definitiva de aspirantes admitidas/os e, de selo caso, excluídas/os, incluirase a composición do Tribunal de selección (titulares e suplentes) aos efectos das posibles recusacións e determinarse o lugar, data e hora do comezo do primeiro exercicio das probas selectivas.9.6. A publicación dos sucesivos anuncios para a celebración das restantes probas que comprenden este proceso selectivo, así como a lista de aprobados en cada exercicio, efectuarase no taboleiro de anuncios da sede electrónica do Concello de de Arzúa.10. Tribunal de selección. O tribunal de selección estará composto por presidente, secretaría e tres vogais, con igual número de suplentes, designados pola Alcaldía, de conformidade co establecido no artigo 59 da Lei 2/2015, do 29 de abril, de emprego público de Galicia e o artigo 34 da Lei 4/2007, do 20 de abril, de coordinación de policías locais. A secretaría actuará con voz e sen voto. Os integrantes do tribunal deberán absterse de intervir cando concorran neles as circunstancias previstas no artigo 23 da Lei 40/2015, do 1 de outubro, do Réxime xurídico do sector público. As persoas aspirantes poderán recusar ós integrantes do tribunal cando concorran neles algunha desas circunstancias. O tribunal constituirase na data que designe o Sr. alcalde, entendéndose validamente constituido cando asista a maioría absoluta dos seus membros titulares ou suplentes, con presenza, en todo caso, do Presidente e do Secretario. Na sesión constitutiva adoptaranse as decisións pertinentes para o correcto desenvolvemento das probas selectivas. A partires da sesión de constitución, o Tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ao disposto na Lei 39/2015 de l de outubro do procedemento Administrativo común das Administracións Públicas e as da correspondente convocatoria. O Tribunal resolverá por maioría de votos dos seus membros presentes tódalas dúbidas e propostas que xurdan a carón da aplicación das normas contidas nestas bases xerais e nas específicas, e estará facultado para resolver as cuestións que se poidan suscitar durante a realización das probas, así como para adoptar as medidas necesarias que garantan a debida orde naquelas en todo o que non estea previsto nas bases. Os seus acordos serán impugnables nos supostos e na forma establecida pola Lei 39/20i 5 de l de outubro do procedemento Administrativo común das Administracións Públicas. O tribunal poderá dispoñer a incorporación ós seus traballos de asesores especialistas para as probas correspondentes dos exercicios que estimen pertinentes, limitándose os ditos asesores unicamente a presta la súa colaboración nas súas especialidades técnicas, con voz pero sen voto.11. Sistema de selección.11.1. De acordo co sinalado no artigo 30 da Lei 4/2007, do 20 de abril, de coordinación de policías locais, o procedemento de selección segundo o sistema de acceso para o ingreso na categoría de policía local realizarase polo sistema de oposición libre.11.2. O modo de ingreso por oposición libre require, ademais da superación das probas selectivas que establece esta convocatoria, aprobar un curso de formación na Academia Galega de Seguridade Pública e superar un período de prácticas. A avaliación do curso de formación e o período de prácticas restrinxiranse aos méritos e capacidades profesionais.11.3. Unha vez superadas as probas selectivas, o curso de formación e o período de prácticas, os aspirantes serán nomeados funcionarios de carreira da escala e categoría obxecto deste proceso.12. Proceso selectivo.12.1. As probas da oposición deste proceso selectivo son as seguintes, citadas polo orde en que deberán desenvolverse: A. Probas de avaliación dos coñecementos dos aspirantes sobre os contidos do temario correspondente. B. Proba de avaliación do coñecemento da lingua galega, só para aqueles aspirantes que non puidesen acreditalo documentalmente. C. Aptitude física, que incluirá a comprobación da estatura dos aspirantes. D. Probas psicotécnicas. E. Recoñecemento médico.12.2. Todas as probas recollidas no punto anterior teñen carácter eliminatorio.12.3. Facúltase ao tribunal cualificador, unha vez rematada a proba de coñecementos, para establecer por orde decrecente de puntuación a porcentaxe de aspirantes que deben desenvolver o resto das probas, por quendas consecutivas de resultar necesario, cuxo número non será inferior en todo caso ao dobre das prazas convocadas, para poder cumprir co previsto no artigo 13.º2 do decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, respecto da lista de reserva. A. Proba de avaliación dos coñecementos. A proba de avaliación dos coñecementos dos/as aspirantes deberá amosar a súa preparación intelectual e o dominio dos contidos do temario que se inclúe como Anexo I destas bases. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Haberá que responder 5 preguntas adicionais de reserva, que se valorarán no caso de que se anulen algunhas das preguntas do cuestionario tipo test. Os/as aspirantes disporán dun tempo máximo de 120 minutos para a súa realización. A proba será cualificada polo tribunal de cero a dez puntos, sendo preciso acadar cinco puntos como mínimo. A cualificación farase atendendo a seguinte fórmula: N= (A-F/3)/10. Sendo N= nota final da proba; A= preguntas acertadas; F= preguntas falladas ou non respondidas. Os aspirantes que o desexen poderán levar copia da folla de respostas. Ó seguinte día hábil despois da realización do exercicio publicarase no taboleiro de anuncios da sede electrónica do concello o cadro de respostas correctas xunto coa puntuación obtida por cada aspirante. As persoas aspirantes disporán dun prazo de tres días hábiles a partir da publicación para presentar reclamacións ás preguntas formuladas polo tribunal así como ó resultado de ditas puntuacións. B. Proba de coñecemento da lingua galega. A proba de coñecemento da lingua galega estará dirixida á comprobación, por parte do tribunal, de que as/os aspirantes comprenden, falan e escriben correctamente o galego, someténdoos ás probas que consideren máis adecuadas para tal comprobación. Esta proba cualificarase como apto ou non apto. Porén, ás persoas aspirantes que acrediten, con carácter previo e da maneira normativamente establecida, o coñecemento da lingua galega, daráselles por superada esta proba coa cualificación de apto, para o que se lles exixirá o título de Celga, 4 de acordo coa Orde da Consellería de Presidencia, Administracións Públicas e Xustiza, do 16 de xullo de 2007, na que se regulan os certificados oficiais acreditativos dos niveis de coñecemento da lingua galega (Celga), art.2.4. C. Aptitude física, que incluirá a comprobación da estatura dos aspirantes.  C.1. Comprobación da estatura e probas de aptitude física. – Comprobación da estatura. Antes de comezar as probas físicas efectuarase o control da estatura dos/as aspirantes, quedando eliminados/as os/as que non acaden a estatura mínima de 1,65 metros para os homes e 1,60 metros para as mulleres. – Probas físicas. As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas C.1.1, C.1.4 e C.1.5, e alcanzar ou superar os mínimos das probas C.1.2 e C.1.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo. As probas realizaranse de forma individual, agás as de velocidade, resistencia xeral e natación que poderán facerse de forma colectiva se así o considera o tribunal cualificador. Nas probas de resistencia xeral e natación, disponse dunha soa posibilidade de execución, no resto permitirase unha segunda realización cando na primeira non se obteña a cualificación de apto. O desenvolvemento de cada unha das probas físicas deberá realizarse en lugares axeitados ao tipo de proba a executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor. C.1.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chaira de terreo compacto. O/a aspirante colocarase na pista no lugar sinalado, podendo realizar a saída de pé ou agachado, sen utilizar tacos de saída. As marcas máximas (en minutos) esixidas para a superación da proba son:  Homes: 7,40´´.  Mulleres: 8,20´´. C.1.2. Proba de potencia de tren superior: os homes realizarán flexións de brazos e as mulleres suspensión en barra. C.1.2.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo exixible é de 10 flexións. C.1.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, presa coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. O tempo mínimo exixido para a superación da proba é de 52 segundos. C.1.3. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pés separados, paralelos entre si e á mesma altura. Realizará un salto horizontal caendo cos dous pés ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas exixidas (en centímetros) para a superación da proba son:  Homes: 210 cm.  Mulleres: 185 cm. C.1.4. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos) esixidas para a superación da proba son:  Homes: 3´,30´´.  Mulleres: 4´,10´´. C.1.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación da proba son:  Homes: 24´´.  Mulleres: 28´´. D. Probas psicotécnicas. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación global será de apto/non apto.  D.1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual.  D.2. Probas de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, á parte das características de personalidade sinaladas anteriormente, exploraranse, ademais, os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. E. Recoñecemento médico. O recoñecemento médico será efectuado por facultativos especialistas e o seu fin é garantir que os/as aspirantes estean en condicións idóneas para o exercicio das funcións policiais propias do posto de traballo. Cualificarase como apto/non apto. Para os efectos da exclusión do/a aspirante, terase en conta o seguinte: 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial que, a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico.13. Comezo e desenvolvemento dos exercicios.13.1. A data, hora e lugar en que debe constituírse o Tribunal cualificador, así como o día, hora e lugar para o comezo do primeiro exercicio das probas selectivas determinarase por resolución da alcaldía xunto coa aprobación da lista definitiva de aspirantes admitidas/os e, de selo caso, excluídas/os, e a composición do Tribunal, publicándose no taboleiro de anuncios da Sede Electrónica do Concello polo menos con tres días hábiles de antelación ao seu comezo.13.2. A publicación dos sucesivos anuncios de realización dos restantes exercicios efectuarase polo Tribunal, con tres días hábiles de antelación, polo menos, á sinalada para a súa realización, no taboleiro de anuncios da Sede Electrónica do Concello. Desde a total terminación dun exercicio ou proba e o comezo da seguinte deberá transcorrer un prazo mínimo de tres días hábiles.13.3. Concluído cada un dos exercicios da oposición o Tribunal cualificador fará pública a relación de aspirantes coa indicación da puntuación ou cualificación obtida, no taboleiro de anuncios da Sede Electrónica do Concello. Os opositores non incluídos na lista terán a consideración de non aptos e, polo tanto, quedarán eliminados do proceso selectivo.13.4. O chamamento para cada exercicio será único, de xeito que as/os aspirantes que non comparezan serán excluídos do proceso, salvo casos xustificados e debidamente acreditados apreciados libremente polo tribunal.13.5. No suposto en que as probas respectivas non poidan celebrarse conxuntamente a orde de actuación das/os aspirantes coincidirá coa orde de presentación das solicitudes.13.6. Os aspirantes deberán acreditar a súa personalidade coa exhibición do documento nacional de identidade, pasaporte ou outro documento fidedigno que a xuízo do Tribunal acredite a súa identidade.13.7. O tribunal adoptará as medidas precisas para que os exercicios escritos sexan realizados sen que se coñeza a identidade das persoas aspirantes, utilizando para elo modelos impresos para exame nos que non poderá constar ningún dato nin identificación do aspirante na parte da folla normalizada de exame que deba de ser corrixida polo tribunal. O tribunal excluirá a aqueles candidatos en cuxos exercicios figuren marcas ou signos que permitan coñecer a identidade dos mesmos.13.8. No caso de que o tribunal considere oportuno aplicar criterios de corrección ou valoración dos exercicios que non estean establecidos nas bases, deberá informar do seu contido ás persoas aspirantes con carácter previo á realización do mesmos, mediante a súa publicación no taboleiro de anuncios da sede electrónica do Concello de Arzúa.13.9. Nos casos de aspirantes embarazadas, ou en período de parto ou posparto, debidamente acreditados, poderase aprazar ata seis meses o desenvolvemento das probas físicas que lles correspondese efectuar, prazo que podería prorrogarse como máximo outros seis meses en caso xustificado. Este aprazamento das probas físicas non afectará por si só ao resto das probas.13.10. En calquera caso, daráselle por superado o proceso selectivo a aqueles aspirantes que obtivesen unha puntuación final que non puidera ser acadada, aínda coa obtención da máxima puntuación posible nas probas físicas aprazadas, polas aspirantes que se acollesen ao dereito de aprazamento.13.11. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as medidas as conxuntamente.13.12. En ningún caso as probas de recoñecemento médico estimarán como circunstancias negativas para os efectos do proceso selectivo, calquera que fose derivada da situación de embarazo e lactación. Á solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias.13.13. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde da oposición naqueles aspectos previstos ou non nestas bases.14. Cualificación final e lista de aprobados.14.1. Rematadas as probas, o Tribunal outorgará a cada aspirante a puntuación final obtida. Esta puntuación será determinante para confeccionar a lista de reserva prevista nos puntos seguintes. No caso de empate o desempate se resolverá có criterio de menor tempo obtido na proba de resistencia xeral carreira 1000 metros lisos, o seguinte sería menor tempo conseguido na proba de velocidade carreira de 50 metros lisos e en último lugar o empate resolveríase por sorteo entre as persoas implicadas.14.2. O Tribunal elevará proposta de nomeamento a favor da/o aspirante que acade a maior puntuación na totalidade da oposición.14.3. O tribunal elaborará, tamén por orde decrecente de puntuación, unha lista de reserva, na que figurarán aqueles aspirantes que, aínda que superen o proceso selectivo, non resulten aprobados.14.4. A publicación da proposta de nomeamento e da lista de reserva anunciarase no taboleiro de anuncios da Sede Electrónica do Concello.14.5. No caso de que o aspirante aprobado non chegue a tomar posesión, e sempre con anterioridade ao desenvolvemento do curso correspondente, o órgano competente, ao abeiro do disposto no artigo 61.8.º da Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, deberá substituílo polo seguinte na orde de puntuación da lista complementaria de reserva, segundo a orde de puntuación acadado.15. Curso selectivo de policía local e obriga da súa superación e nomeamento como persoal funcionario en prácticas.15.1. O Concello comunicará sen demora á Academia Galega de Seguridade Pública o/a alumno/a que debe incorporarse ao curso selectivo, e solicitará a reserva da praza correspondente.15.2. Para o desenvolvemento do curso selectivo de formación, e o período de prácticas se é o caso, as persoas aprobadas serán nomeadas funcionarias en prácticas, cos dereitos e deberes que legalmente lles correspondan segundo a súa situación e categoría.15.3. A superación do curso selectivo resulta obrigatoria para acceder á condición de persoal funcionario de carreira na categoría correspondente. Só estarán dispensadas de realizar o dito curso aquelas persoas que xa o superasen con anterioridade na Academia Galega de Seguridade Pública e os funcionarios que accedesen por mobilidade desde a mesma categoría desde outros corpos de policía local.15.4. No caso da non incorporación ao curso ou de abandono deste sen rematalo, agás por causas excepcionais, considerarase que o aspirante non superou o proceso selectivo.15.5. O alumnado que non supere o curso teórico-práctico na academia, incluídas as probas de carácter extraordinario, perderá todos os dereitos acadados no proceso selectivo.15.6. Para aqueles que ingresen por primeira vez na categoría de policía, o curso selectivo comprenderá tamén un período de prácticas que se desenvolverá no posto de traballo, e que conforma xunto co curso teórico un continuum na formación e capacitación profesional. Para o persoal funcionario en prácticas que se vaia integrar nos corpos de policía local de nova creación, o período de prácticas podería desenvolverse, en todo ou en parte, noutro concello de características semellantes.15.7. Este período de prácticas terá unha duración de tres meses continuados e realizarase ao remate do curso teórico, agás que a incompatibilidade de datas aconselle repartilo en dúas etapas. En todo caso, será necesario ter realizado dous meses de curso teórico para poder executar a primeira etapa de prácticas.16. Nomeamento de funcionario/a de carreira e toma de posesión.16.1. Unha vez superado o curso selectivo de que se trate e o período de prácticas, a Academia Galega de Seguridade Pública emitirá informe ao Concello certificando tal circunstancia, de xeito que se poida proceder ao nomeamento como persoal funcionario de carreira e á toma de posesión nas prazas ou postos concretos.16.2. Os nomeamentos das/os funcionarias/os de carreira realizarase polo alcalde ou concelleira/o competente e serán publicados no Boletín correspondente.16.3. A/o interesada/o deberán tomar posesión no prazo máximo dun mes a partir da publicación do nomeamento. No acto da toma de posesión a/o funcionaria/o nomeada/o deberá prestar o xuramento ou promesa de acatamento á Constitución, ao Estatuto de Autonomía e ao resto do ordenamento xurídico, así como de exercer con imparcialidade as súas funcións, de conformidade cos artigos 53.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, do 29 de abril, do emprego público de Galicia e ao Real decreto 707/1979, do 5 de abril.17. Recursos. Contra as presentes bases poderá interpoñerse recurso potestativo de reposición, no prazo dun mes contado dende o día seguinte ao da súa publicación no BOP, perante o órgano que as ditou; ou ben, recurso contencioso–administrativo ante o xulgado do contencioso administrativo, no prazo de dous meses; sen prexuízo dos demais recursos que se consideren procedentes. ANEXO I.–TEMARIO Tema 1.–O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación. Tema 2.–Dereitos fundamentais e liberdades públicas I: Dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución. Tema 3.–Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición. Tema 4.–Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo. Tema 5.–A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno. Tema 6.–O Poder Xudicial. Principios constitucionais. Estrutura e organización do sistema xudicial español. O Tribunal Constitucional. Tema 7.–Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo. Tema 8.–Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia. Tema 9.–O dereito administrativo. Fontes e xerarquía das normas. Tema 10.–O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión. Tema 11.–O procedemento administrativo. Concepto e principios xerais. Clases. Os interesados. A estrutura do procedemento administrativo. Tema 12.–O réxime local español. Principios constitucionais e regulación xurídica. Tipos de entidades locais. Tema 13.–O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais. Tema 14.–Ordenanzas, regulamentos e bandos. Clases e procedemento de elaboración e aprobación. Tema 15.–A licenza municipal. Tipos. Actividades sometidas a licenza. Tramitación. Tema 16.–Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas. Tema 17.–Lei orgánica de forzas e corpos de seguranza. Funcións da policía local. Tema 18.–Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias. Tema 19.–A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos. Tema 20.–A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental. Tema 21.–A Lei de emerxencias de Galicia: aspectos fundamentais. Tema 22.–Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito. Tema 23.–Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais. Tema 24.–Delitos contra a Administración pública. Atentados contra a autoridade e os seus axentes. Desordes públicas. Tema 25.–Homicidio e as súas formas. Faltas contra as persoas. Delitos e faltas contra o patrimonio e a orde socioeconómica. Tema 26.–Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes. Tema 27.–O atestado policial na Lei de axuizamento criminal. Concepto e estrutura. Tema 28.–Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais en que pode incorrer o funcionario que efectúa unha detención. O procedemento de habeas corpus. Tema 29.–Lei de seguranza viaria. Regulamentos de desenvolvemento. Estrutura e conceptos xerais. Tema 30.–Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza. Tema 31.–Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Tema 32.–Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio. Tema 33.–Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica. Tema 34.–Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural. Tema 35.–Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos. Tema 36.–Comunicación: elementos, redes, fluxos, obstáculos. Comunicación con superiores e compañeiros. Equipos de traballo e atención á cidadanía. Tema 37.–Minorías étnicas e culturais. Racismo e xenofobia. Actitude policial ante a sociedade intercultural. Tema 38.–Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas. Tema 39.–A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión. Tema 40.–Deontoloxía policial. Normas que a establecen. A policía como servizo público. ANEXO II.–MODELO DE SOLICITUDE DATOS DO SOLICITANTE SOLICITA a súa inclusión no proceso selectivo para a selección de persoal funcionario de carreira: Axente de policía local, Escala Administración Especial, Subescala de Servizos Especiais, Grupo C, Subgrupo C1, ao abeiro da convocatoria aprobada polo Concello de Arzúa, cuxas bases foron publicadas no BOP da Coruña o día. MANIFESTA que son certos os datos consignados nesta solicitude e que reúno todos e cada un dos requisitos necesarios para o ingreso na función pública e os sinalados na correspondente convocatoria. DECLARO que, no suposto de superar o proceso, asumo o compromiso de prestar xuramento ou promesa de acatamento á Constitución, ao Estatuto de Autonomía e ao resto do ordenamento xurídico, así como de e de exercer con imparcialidade as funcións do posto, de conformidade cos artigos 53.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, do 29 de abril, do emprego público de Galicia e ao Real decreto 707/1979, do 5 de abril. DECLARO non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario, ou para exercer función similares ás que desempeñaba no caso do persoal laboral, no cal fose separado/a ou inhabilitado/a, nin ter sido separado/a do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme. COMPROMÉTOME a portar armas durante o servizo e, se é o caso, chegar a utilizalas nos casos e circunstancias legalmente establecidas. ACHEGO a documentación referida na base 8.3 das reguladoras do procedemento: (marcar o que corresponda)  Documento nacional de identidade, pasaporte ou documento equivalente válido en dereito.  Título bacharelato ou de técnico de formación profesional, ou equivalente (no caso de titulacións obtidas no estranxeiro deberase posuír o documento que acredite fidedignamente súa homologación ou equivalencia expedida por organismo competente)  Permisos de conducir das clases A2 e B.  Certificado médico no que se fai constar que reúno as condicións físicas e sanitarias para a realización dos exercicios físicos que se especifiquen na correspondente proba da oposición, o que non excluirá as comprobacións posteriores do que se reflicte no certificado médico.  Acreditación do coñecemento da lingua galega (celga 4 ou equivalente) OUTRAS CONSIDERACIÓNS:. Lugar, data e sinatura do aspirante, ou sinatura electrónica. SR. ALCALDE DO CONCELLO DE ARZÚA ANEXO II.–MODELO DE SOLICITUDE DATOS DO SOLICITANTE SOLICITA a súa inclusión no proceso selectivo para a selección de persoal funcionario de carreira: Técnico/a de administración xeral, Escala Administración Xeral, Subescala Técnica, Grupo A, Subgrupo A1, ao abeiro da convocatoria aprobada polo Concello de Arzúa, cuxas bases foron publicadas no BOP da Coruña o día. MANIFESTA que son certos os datos consignados nesta solicitude e que reúno todos e cada un dos requisitos necesarios para o ingreso na función pública e os sinalados na correspondente convocatoria. DECLARO que, no suposto de superar o proceso, asumo o compromiso de prestar xuramento ou promesa de acatamento á Constitución, ao Estatuto de Autonomía e ao resto do ordenamento xurídico, así como de e de exercer con imparcialidade as funcións do posto, de conformidade cos artigos 53.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, do 29 de abril, do emprego público de Galicia e ao Real decreto 707/1979, do 5 de abril. ACHEGO a documentación referida na base 8.3 das reguladoras do procedemento (marcar o que corresponda)  Documento nacional de identidade, pasaporte ou documento equivalente válido en dereito  Titulación esixida na convocatoria, ou ben, certificación de pagamento dos dereitos de expedición do título correspondente, na que quede acreditado que se superaron os estudos conducentes para a súa expedición. No caso de titulacións obtidas no estranxeiro deberá aportarse o documento que acredite fidedignamente a súa homologación expedida por organismo competente.  Acreditación do coñecemento da lingua galega (celga 4 ou equivalente); en caso contrario a persoa aspirante terá que realizar a proba de coñecemento do idioma galego  Documentación acreditativa dos méritos que se aleguen a efectos de valoración na fase de concurso. OUTRAS CONSIDERACIÓNS:. Lugar, data e sinatura do aspirante, ou sinatura electrónica. SR. ALCALDE DO CONCELLO DE ARZÚA En Arzúa, a 21 de marzo de 2019. O alcalde Asdo.: José Luis García López